ประกาศกระทรวงการคลังประกาศกระทรวงการคลังเรื่องการยกเว้นอากรและการลดอัตราอากรศุลกากรสำหรับเขตการค้าเสรีอาเซียน- จีน (อจ.) (ฉบับที่ ๔) เพื่อปฏิบัติตามข้อผูกพันตามกรอบความตกลงว่าด้วยความร่วมมือทางเศรษฐกิจระหว่างสมาคมประชาชาติแห่งเอเชียตะวันออกเฉียงใต้และสาธารณรัฐประชาชนจีน(Framework Agreement on Comprehensive Economic Co-operation between theAssociation of South East Asian Nations and the Peoples Republic of China)ซึ่งแก้ไขเพิ่มเติมโดยพิธีสารแก้ไขกรอบความตกลงว่าด้วยความร่วมมือทางเศรษฐกิจระหว่างสมาคมประชาชาติแห่งเอเชียตะวันออกเฉียงใต้และสาธารณรัฐประชาชนจีน(Protocol to Amend the Framework Agreement on Comprehensive EconomicCo-operation between the Association of Southeast Asian Nations and thePeoples Republic of China) และความตกลงว่าด้วยการค้าสินค้าภายใต้กรอบความตกลงว่าด้วยความร่วมมือทางเศรษฐกิจระหว่างสมาคมประชาชาติแห่งเอเชียตะวันออกเฉียงใต้และสาธารณรัฐประชาชนจีน(Agreement on Trade Goods of the Framework Agreement on ComprehensiveEconomic Co-operation between the Association of Southeast Asian Nations andthe Peoples Republic of China)ในการให้สิทธิพิเศษทางอากรศุลกากรระหว่างกัน อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๑) พ.ศ. ๒๕๓๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเลิกประกาศกระทรวงการคลัง เรื่อง การยกเว้นอากรและการลดอัตราอากรศุลกากรสำหรับเขตการค้าเสรีอาเซียน- จีน (อจ.) (ฉบับที่ ๒) ลงวันที่ ๑๕ สิงหาคม พ.ศ. ๒๕๔๘ข้อ ๒ ให้ยกเว้นอากรและลดอัตราอากรสำหรับของในภาค๒ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๒) พ.ศ. ๒๕๔๑ ที่มีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้หรือสาธารณรัฐประชาชนจีนตามบัญชีท้ายประกาศนี้ข้อ ๓ ถ้าสินค้าประเภทหรือประเภทย่อยใด มีอัตราอากรระบุไว้ทั้งตามราคาและตามสภาพจะต้องชำระอากรศุลกากรตามอัตราที่คำนวณเป็นเงินได้ที่สูงกว่าข้อ ๔ การยกเว้นอากรและลดอัตราอากรตามประกาศนี้ให้เป็นไปตามหลักเกณฑ์และเงื่อนไขดังต่อไปนี้(๑) ของที่ได้รับการยกเว้นอากรและลดอัตราอากรตามประกาศนี้ต้องมีใบรับรองถิ่นกำเนิดสินค้า(Form E) ที่ออกตามกฎว่าด้วยถิ่นกำเนิดสินค้าสำหรับเขตการค้าเสรีอาเซียน- จีน (Rules of Origin for the ASEAN - China Free Trade Area) และข้อกำหนดเพิ่มเติมที่ออกตามความในกฎดังกล่าว(๒) ผู้นำของเข้าต้องแสดงใบรับรองถิ่นกำเนิดสินค้าตาม(๑) เว้นแต่ของที่มีราคา เอฟ.โอ.บี.ไม่เกินสองร้อยดอลลาร์สหรัฐอเมริกา ให้ผู้นำของเข้าแสดงเอกสารรับรองของผู้ส่งของออกซึ่งรับรองว่าของดังกล่าวมีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้หรือสาธารณรัฐประชาชนจีนตามกฎว่าด้วยถิ่นกำเนิดสินค้าสำหรับเขตการค้าเสรีอาเซียน - จีน (Rules ofOrigin for the ASEAN - China Free Trade Area) และข้อกำหนดเพิ่มเติมที่ออกตามความในกฎดังกล่าว(๓) ผู้นำของเข้าต้องปฏิบัติตามระเบียบพิธีการที่กรมศุลกากรกำหนด(๔) ประเทศสมาชิกสมาคมประชาชาติแห่งเอเชียตะวันออกเฉียงใต้และสาธารณรัฐประชาชนจีนจะได้รับสิทธิยกเว้นและลดอัตราอากรตามประกาศนี้ต่อเมื่อประเทศนั้นได้ดำเนินขั้นตอนภายในของตนเสร็จสิ้นและได้ออกประกาศลดอัตราอากรตามข้อผูกพันตามกรอบความตกลงว่าด้วยความร่วมมือทางเศรษฐกิจระหว่างสมาคมประชาชาติแห่งเอเชียตะวันออกเฉียงใต้และสาธารณรัฐประชาชนจีนและได้แจ้งให้รัฐบาลแห่งราชอาณาจักรไทยทราบเป็นลายลักษณ์อักษรแล้วโดยกรมศุลกากรจะประกาศให้ทราบถึงประเทศที่ได้ดำเนินการดังกล่าวเสร็จแล้วข้อ ๕[๑]ประกาศนี้ให้ใช้บังคับตั้งแต่วันที่ ๑มกราคม พ.ศ. ๒๕๔๙ เป็นต้นไปประกาศณ วันที่ ๑๘ ธันวาคม พ.ศ. ๒๕๔๙ปรีดิยาธรเทวกุลรัฐมนตรีว่าการกระทรวงการคลัง[เอกสารแนบท้าย]๑. บัญชีท้ายประกาศกระทรวงการคลัง เรื่องการยกเว้นอากรและการลดอัตราศุลกากรสำหรับเขตการค้าเสรีอาเซียน จีน (อจ.) (ฉบับที่ ๔)(ดูข้อมูลจากภาพกฎหมาย)วัชศักดิ์/ผู้จัดทำ๒๖ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๓๑ ง/หน้า ๑๙/๒๐ ธันวาคม ๒๕๔๙